6 परमेस्सर मोहसे कहेस, "मनई क पूत, टूट हिरदइवाले मनई क तरह सिसका। लोगन क समन्वा कराहा। 7 तब उ पचे तोहसे पूछिहीं, 'तू काहे कराहत अहा?' तब तोहका कहइ चाही, 'काहेकि कछू कस्टदायक खबर मिलइवाली अहइ, एह बरे हर एक हिरदय भय स पिघल जाइ। सबहिं हाथ कमजोर होइ जइहीं।' हर एक अन्तात्मा कमजोर होइ जाइ। हर एक घुटना पानी जइसे होइ जइहीं। धियान द्या, उ बुरी खबर आवति बाटइ। इ सबइ घटनन घटित होइहीं।" मोर सुआमी यहोवा इ सबइ बातन कहेस।
8 परमेस्सर क बचन मोका मिला। उ कहेस, 9 "मनई क पूत, मोरे बरे लोगन स बातन करा। इ सबइ बातन कहा, 'मोर सुआमी यहोवा इ कहत हः
"'धियान द्या, एक तरवार, एक तेज तरवार अहइ,
अउर तरवार चमकाई गइ अहइ।
10 तरवार क जान लेइ क बरे तेज कीन्ह गवा रहा।
बिजुरी क समान चकाचौंध करइ बरे एका चमकइ गवा रहा।
या का हम लोग आपन पूत क राजदण्ड पइ खुसी बनाउब?
उ तरवार काठे क बना भवा हरेक हथयार स जियादा मज़बूत अहइ।
11 एह बरे तरवार क झलकावा गवा अहइ।
अब इ प्रयोग कीन्ह जाइ सकी।
तरवार तेज कीन्ह गइ अउर झलकाइ गइ रही।
अब इ मानइवाले क हाथन मँ दीन्ह जाइ सकी।
12 "'मनई क पूत, चिचिआइ अउर नरियाअ। काहेकि तरवार क उपयोग मोरे लोगन अउर इस्राएल क सबहिं सासकन क खिलाफ होइ। उ सबइ सासक जुद्ध चाहत रहेन, एह बरे उ पचे हमरे लोगन क संग तब होइहीं जब तरवार आइ। एह बरे आपन जाँघन क पीटा अउर आपन दुःख परगट करइ बरे सोर मचावा। 13 काहेकि परीच्छा आवत अहइ। तू काठे क छड़ी स दण्डित होइ स इन्कार किहा का उ ओका आवइ स रोकब?'" मोर सुआमी यहोवा इ सबइ बातन कहेस।
अउर मोरे बरे लोगन स इ सबइ बातन कराः
दुइ दाई तरवार क वार करइ द्या, हाँ तीन दाई।
इ तरवार लोगन क मारइ बरे अहइ।
इ तरवार अहइ, बड़के नर-संहार बरे।
इ तरवार लोगन क धार पइ राखी।
अउर बहोत स लोग गिरिहीं।
बहोत स लोग आपन नगर-दुआर पइ मरिहीं।
हाँ, तरवार बिजुरी क तरह चमकी।
इ लोगन क मारइ बरे झलकराइ गइ अहइ।
16 तरवार, धारदार बना।
तरवार दाहिन काटा,
सोझे समन्वा काटा,
बाएँ कइँती काटा,
जा हर एक ठउरे मँ जहाँ तोहार धार, जाइ बरे चुनी गइ।
अउर आपन किरोध परगट करब बन्द कइ देब।
18 यहोवा क बचन मोका मिला। उ कहेस, 19 "मनई क पूत, दुइ सड़कन क नक्सा बनावा। जेनमाँ स बाबुल क राजा क तरवार इस्राएल आवइ बरे एक क चुन सकइ। दुइनउँ सड़किया उहइ बाबुल देस स निकरिहीं। तब नगर क पहोंचावइवाली सड़क क सिरे पइ एक चीन्हा बनावा। 20 चीन्हा क उपयोग इ देखावइ बरे करा कि कउन स सड़क क उपयोग तरवार करी। एक सड़क अम्मोनी नगर रब्बा क पहोंचावत ह। दूसर सड़क यहूदा, सुरच्छित नगर, यरूसलेम क पहोंचावत ह। 21 इ स्पस्ट करत ह कि बाबुल क राजा उ सड़क क जोजना बनावत अहइ जेहसे उ छेत्र पइ हमला करइ। बाबुल क राजा उ बिन्दु पइ आइ चुका अहइ जहाँ दुइनउँ सड़कन अलग होत हीं। बाबुल क राजा जादू क संकेतन क उपयोग भविस्स क जानइ बरे किहेस ह। उ कछू बाण हिलाएस, उ परिवारे क देवमूरतियन स सवाल पूछेस, उ गुर्दे क लखेस जउन उ जनावरे क रहा जेका उ मारे रहा।
28 परमेस्सर कहेस, "मनई क पूत, मोरे बरे लोगन स कहा। उ सबइ बातन कहा, 'मोर सुआमी यहोवा इ सबइ बातन अम्मोन क लोगन अउर ओनकर लज्जाजनक देवता स कहत हः
एक ठु तरवार आपन मियान स बाहेर अहइ।
तरवार झलकाइ गइ अहइ।
तरवार मारइ बरे तइयार अहइ।
बिजुरी क तरह चमकइ बरे एका झलकावा गवा रहा।
29 "'तोहार दर्सन बियर्थ अहइँ।
तोहार जादू तोहार मदद नाहीं करिहीं।
इ सिरिफ झूठ क गुच्छा अहइ।
अब तरवार पापियन क गर्दन पइ अहइ।
उ पचे हाली ही मुर्दा होइ जइहीं।
ओनकर अन्त समइ आइ पहोंचा अहइ।
ओनकर पाप क समाप्ति क समइ आइ गवा अहइ।
Awadhi Bible: Easy-to-Read Version. Copyright © 2005 Bible League International.
